LidanRubinov/Halacha-QA huggingface dataset:
שאלה: עבודה בחנות בגדים של דתיים בחול המועד: אני עובדת בחנות בגדים (בעיקר לציבור הדתי) והחנות פתוחה בחול המועד (מבחינת בעלי הבית זה זמן עבודה רגיל), והעובדות כולן בחורות דתיות. רציתי לשאול אם אפשר לעבוד, כי במידה ואני לא אעבוד מישהי אחרת תעבוד למרות שממש ביקשו שזה יתחלק שווה כדי שזה יהיה הוגן כלפי כולן במיוחד שזה חול המועד וכולן רוצות חופש. במשפחה שלי בעקרון לא עובדים בחול המועד וגם אני רציתי לא לעבוד רק שעכשיו אני רואה שזה יותר מורכב ממה שחשבתי. אשמח לעצה! בהקדם! מועדים לשמחה.
תשובה: בעקרון, אין מסחר בחול המועד אלא אם כן הדבר נחוץ לצורך המועד או שהוא דבר האבד. אינני יודע האם מסחרכם הוא בהתר אול לא. אם הוא בהתר אין בררה אלא לעבוד בו. אם הוא אסור, עליכן לבקש חופש. ואם בעל הבית לא מסכים ועלול לפטר אתכן, תתחלקו ביניכן בימי העבודה ההכרחיים.
שאלה: יחוד ברכב בזמן פגישה: האם מותר לבחור בשלבי השידוך לנסוע לבחורה ברכב ולקחת אותה מביתה לפגישה?
תשובה: מותר, רק צריך להקפיד על דיני ייחוד ולא ליסוע בכבישים שוממים.
שאלה: שאלה בחילוק כספי מעשר: אני נוהג לתת מעשר כל פעם שיש לי איזה הכנסה קטנה (אני סטודנט). אני רוצה לתת לאימא שלי, אם לא את הכל לפחות חלק מהמעשר. אמא שלי בחובות לא קטנים בבנק. ואני רוצה לעזור לה. האם מותר לי לתת לה את כל המעשר או רק חלק?
תשובה: אם אמך לדעתך זקוקה לכסף אתה יכול לתת לה את הכל. אבל כדאי שחלק קטן תתן גם לעניים אחרים.
שאלה: להביט אל תוך בית חברו - "גזלנו"?: בוידוי של יוכ"פ ראיתי פירוש על "גזלנו", שבין היתר הכוונה לכך שהסתכלתי לתוך חלון ביתו של חברי. א) מה הכוונה שאסור להסתכל לתוך ביתו של חברי? האם הבעיה היא דווקא משום שעלולים לראות דברים לא צנועים או שעצם ההסתכלות היא בעייתית? ב) יש משפחות שגם בערב לא מקפידות להסיט את הוילון, וניתן לראות את המתרחש בביתם. האם אסור גם במקרה כזה להסתכל לתומי על ביתם?
תשובה: א. עצם ההסתכלות היא בעייתית. ב. ראוי לא לעשות זאת. יש לציין שבכל מקרה לא מדובר ממש באיסור גזל. מדובר במעשה לא ראוי ואפשר אולי לדון אותו כאביזרייהו דגזל, אך איסור גזל הוא רק כשלוקחים מרכוש חברו.
שאלה: עוגיות פרווה בתנור חלבי על מגש בשרי: אפיתי בתנור חלבי עוגיות פרווה על מגש בשרי. בין המגש לעוגיות היה נייר אפיה. מה דין המגש? העוגיות? תא התנור?
תשובה: אפשר לאכול את העוגיות וגם המגש נשאר בכשרותו וכן התנור. אך אין לעשות כך לכתחילה. אני יוצא מתוך הנחה שהם לא היו בני יומם.
שאלה: איך לעזור לחברה שהתדרדרה? דחוף!: יש לי חברה שממש התקלקלה. בתוך שבועיים בערך(!!). היא היתה מבחינתי ר גמור באמת ילדה טובה לא עושה שטויות, לא מסיבות, לא הולכת עם מכנסיים עד שהיא התחברה ממש לבת אחת ומאז כאילו היא יותר בקטע של ללכת עם בנים, לעשות שטויות, מסיבות וכאלו. לפגוש בנים יותר לדבר איתם והיא הלכה עם מכנסיים לאנשהו בלי שאמא שלה תדע, והיא פגשה שם בנים רקדה וזה וגם עוד חברה שלי שמה לב לזה. ודיברתי איתה היום והיא אמרה שזה בא ממנה והיא רוצה את זה ושהיא רוצה ללכת עם מכנסיים. והיא באמת לא היתה ככה!! בא לי לבכות מזה! היא לא שמה עליי היא כולה רוצה בזה. היא לא שמה עלינו בגרוש זה מה שהיא רוצה, זה מה שהיא רוצה להיות, היא רוצה ללכת עם מכנסיים והיא תמיד רצתה, היא טוענת שהיא לא התקלקלה בכלל, אלא זה מה שהיא היתה תמיד. אמרנו לה שזה לא היא- המקומות האלו, העניין לרקוד עם בנים. באמת כואב לי עליה, אני ממש עם דמעות!!! מה אני יכולה לעשות? היא באמת חשובה לי ואני לא יודעת מה עוד אפשר לעשות כדי לחזק אותה! ולילה טוב!
תשובה: : יש בחירה חופשית. זה חלק מהברורים שלה בנוגע לעצמה. אי אפשר לכפות על האדם דרך. כנראה שי משהו שמעיק לה בהתנהגות צנועה בהתנהגות שמבוססת על השאיפה לקדושה. הקדושה נראית בעיניה כחיים שחונקים. אתן יכולות רק להיות דגם של טוב ושמחת חיים דווקא על ידי הקשר שיש לכן עם הקודש. תבדקו האם יש אדם מבוגר שבשיחה עימו יוכלו לעזור לה. יתכן אולי מדריכה שלה לשעבר.
שאלה: נעול בתוך שירותים בחג: במהלך חג ראש השנה נשבר המפתח של השרותים כאשר אני בתוכו. מה ניתן לעשות במצב כזה בכדי לצאת מהשרותים? האופציות שעמדו לרשותי (אין גוי): 1. לבלות חלק מהחג ואת השבת בשרותים. 2. לפרוץ את הדלת או החלון. 3. לפרק חלק ולעקם חלק אחר בצילנדר באמצעות מברג וכך לפתוח עם מפתח אחר. אגב, בפועל הלכנו על פתרון 3.
תשובה: אם אי אפשר להישאר שם יש לבצע פעולות שהם בגדר מקלקל, כגון, לשבור מה שצריך.
שאלה: נגיעה בקרובות משפחה: הרב. ראיתי שכבוד הרב התייחס לשאלות דומות, אולם לא הצלחתי לגבש הבנה ברורה, לכן אשמח לתשובה. 1. מה דין נגיעה בדודות (לא קשר ביולוגי- אשת אחי אמי אבי-האם יש הבדל)? איך אפשר לנהוג כשברור שכשנפגשים יש חיבוק ונשיקה, וכך היא מתחילה לנהוג? האם יש מקום להקל כשהמצב רגיש (כל, המנהג של שאר המשפחה "לא מספיק דתי" בשבילך?! וכד )? 2. מה הדין, באותו מצב הנ"ל לגבי בנות דודות?
תשובה: לגבי בנות דודות, מאד להחמיר ולא להקל בשום אופן. בנוגע לדודות, מצד הדין אסור אולם אם מדובר על דודה מבוגרת שמחבקת אותך בלי לשאול אותך אינך צריך לברוח. ניתן בכל אופן לעמוד על רצונך שלא לנגוע. מותר להחשב ירא שמים גם בפני עמי ארצות.
שאלה: לחיות עם כהן: אני גרושה הכרתי גרוש כהן והתאהבתי בו, מה ההשלכות לגבי ילדים והאם מותר לנו לחיות יחד?
תשובה: כהן אסור בגרושה. הצאצאים הם חללים.
שאלה: ענקי תורה בדורות הבאים: בעקבות פטירתם של כמה תלמידי חכמים חשובים בשנה האחרונה, ומתוך חביבותם אמנה אותם בשמותם - הרב ישראל וינטרוב זצ"ל, הרב מרדכי אליהו זצ"ל, הרב משה שולזינגר זצ"ל, הרב דוד צבי הילמן זצ"ל, ומתוך כך שקשה למצוא היום ענקים כמותם, באתי לשאול האם בדורות הבאים עלינו לטובה יהיו לנו ענקי תורה? (ואוסיף שקראתי שהחפץ-חיים אמר שבדור עקבתא דמשיחא "ירידת הדורות" תהיה הרבה יותר חדה ותלולה מהדורות הקודמים, כך שלשאלתי יש בהחלט מקום) או שאין צורך לחשוש לכך, היות שנאמר "אין לך אלא שופט שבימיך", ובכל דור ודור הקב"ה מקים לעם ישראל רועים נאמנים לפי צורך אותו הדור.
תשובה: אכן הגדולים שנפטרו היו גדולים וחשובים. ואולם ברוך ד' התורה חוזרת ללומדיה ומתרבים מאד תלמידי חכמים בישראל ובודאי מהם יהיו גדולי תורה חשובים.
שאלה: חופשת שיחרור על חשבון המפקד: אני חייל המשרת בשח"ם, שירות חובה במשטרה. בעוד כחודש וחצי אני אמור להשתחרר בעז"ה. שאלתי היא בגלל שאני מוגדר כ"ג ובניק" הזכאות למה שמכונה חופשת שחרור מותנת בימי החופש שנותרו לי בלבד, אם אין אז אין. אם המפקדת שלי רוצה לתת לי, נאמר על חשבונה או ח-ן המערכת וייצא שזה חריגה מהנהלים, האם יהיה מותר לי לקבל זאת? הכוונה היא שהיא כן רוצה וגם אם זה לא "חוקי" בגלל שהיא מעריכה אותי היא רוצה לתת לי. יש מקרים מה שנקרא פגרת מפקד שבו המפקד יכול לתת לחייל חופש על ח-ן המערכת. השאלה היא, אם מותר לתת שבוע וכו. אם ראש המחלקה תאשר זאת או וכו זה יהיה תקין? גם בגלל העבודה שלקראת הסוף אני אהיה מחוסר עבודה ואם אני אבוא -זה יהיה בשביל שלא יחסר לי ימים (אצלנו צריך להחתים כרטיס של שעות ואני לא רוצה לרמות).
תשובה: : מותר לך לקבל צופרים מהמפקדים הנותנים לך הוראות. אינך צריך לבדוק האם הם הולכים לפי הנהלים. יש להם מרחב תמרון שמאפשר להם לעשות עם חייל לפנים משור הדין.
שאלה: טיול בסוכות: א. אני ועוד כמה חברים מתכננים לעשות שבוע הבא (חול המועד) נסיעה לאיזה ישוב שיש שם מגרשי כדורגל ובריכה. רוב הסיכויים שיהיה שם סוכה ולכן אנחנו רוצים לעשות אח"כ מנגל במקום. אם אנחנו לא מוצאים סוכה, האם מותר לנו לעשות ללא סוכה, מצד "הולכי דרכים"? ב. האם מותר לצאת לטיול ומראש לדעת שאין סוכה? מותר לאכול לחם מחוץ לסוכה במהלך טיול?
תשובה: א. מותר. ב. אין בזה הידור מצווה אבל זה מותר. יותר ראוי להימנע מאכילת לחם ובמקום זה לאכול פירות וירקות וכך לפטור את הבעיה.
שאלה: ת עבור קריאה בתורה: אני קורא בתורה בשני וחמישי ומקבל שכר עבור כך. לעיתים איני יכול להגיע ולכן מבקש מבעל הקורא הקבוע בבית כנסת שיחליף אותי בקריאה. בנוסף, במידה והוא נמצא במניין של הבוקר שאני אמור לקרוא אני מבקש ממנו שהוא יקרא, היות והקריאה שלו הינה יותר בדיקדוק משלי (כאמור הוא בעל הקורא הקבוע בבית הכנסת). האם עליי להעביר לו חלק יחסי מהכסף שאני מקבל עבור הקריאה בתורה בגין הימים שהוא קורא בתורה (בשני וחמישי)?
תשובה: : אתה אמור להציע לו את הכסף שאתה מקבל עבור הקריאות שהוא קורא. אם הוא מוות וואמר לך עזוב אתה לא צריך להתעקש והכסף יכול להישאר אצלך.
שאלה: אהבה ויראה יחד: יישר כוח על עבודת הקודש שאתה עושה!! כתוב בתפילה "לאהבה וליראה את שמך" - איך אפשר גם לירא וגם לאהוב ביחד את ה?! הרי אני לא יכולה ליראה אותו כי זה כי אני מאמינה בו מתוך יראה ולא מתוך אהבה וההיפך.
תשובה: תסכלי ברמב"ם הלכות יסודי התורה פרק ב' הלכה א'. שם תמצאי את התשובה.
שאלה: תפקיד ציבורי לשאינו שומר תורה ומצוות: אני מכין לכיתתי לקט מקורות ללימוד בנושא היחס כיום ליהודים שאינם שומרי תורה ומצוות. כחלק מהבירור העצמי התעוררה לי השאלה הבאה בנושא מינוי או בחירה ביהודי שאינו שומר תו"מ לתפקיד ייצוגי ובעל שררה. בין אם נבנה את יחסנו על תינוק שנשבה, חוסר בתוכחה, העובדה שכיום אין ניסים גלוים או אי הגדרתם ככופרים מכיון שלא עזבו את עם ישראל או מכיון שהם שוגגים בכפירה כללית של הדור, המשותף להבנתי לכל הטעמים לעיל הינו שאנו מתייחסים לתופעה בחומרה רבה (כפי שמסביר הרב את נוראיות הכפירה ב על במותינו חללים ) אך נמנעים מהתייחסות שלילית לאנשים מכיון שכפירתם אינה כפירה, או דורנו אינו הזמן המתאים, או שאיננו יודעים להוכיח, בכ"מ סיבות חיצוניות, כאשר עצם תופעת אי קיום המצוות הינה נוראה. לפי כל הנ"ל האם בחזון ההלכתי אנחנו מחויבים למנות (או להשתדל ככל יכולתנו) לתפקיד ייצוגי אך ורק אנשים שומרי תו"מ (איני מתייחס כאן כיצד ניתן להגדירם, זו שאלה אחרת)? האם ישנו הבדל בין תפקיד ייצוגי לתפקיד ביצועי בכיר? אני רוצה להדגיש ששאלתי אינה פוליטית-מעשית אלא הלכתית או הבנת הדרך שרוצה ההלכה ללמדנו. להערכתי כיום המצב ב ציבור הוא ששכחנו את שאלת הלגיטימיות של יהודים אלו ומילא איננו ניזקקים לתשובות וק"ו להשלכותיהם.
תשובה: לכתחילה, וודאי שיש לקשור בין הדברים ולמנות שומרי תורה ומצוות. תפקידי שררה זה יותר חמור, ולכן תפקיד ביצועי יותר חמור מייצוגי.
שאלה: תפילין מעורות מדובקים: האם בתי תפילין העשויים מכמה עורות מודבקים (פשוטים בהמה דקה) ואינם פרודים, כשרים, שהרי אם הדבקה מחברת להיחשב עור אחד אז גם הבתים של ראש מחוברים ואינם ארבע בתים?
תשובה: אתה צודק בשאלתך ובאמת הבתים שנעשים מעורות מודבקים כשרים, ולכן מי שקונה תפילין צריך להקפיד שהבתים של הראש לא יהיו מודבקים לגמרי. אם ארבעת הבתים מודבקים אחד לשני לגמרי זה נחשב בית אחד ופסול. כיום בדרך כלל מדביקים את הבתים עם קצת דבק על שטח קטן אך רוב השטח אינו מודבק. יש כיום גם ייצור מיוחד שמייצרים את הבתים שהם יישארו צמודים ללא דבק כלל.
שאלה: סוכה שנהרסה וברכה אחרונה: אם בנינו סוכה והיא נהרסה, האם זה נחשב למצות בנית סוכה? וכמה צריך לשתות בכמה זמן כדי לברך בורא נפשות?
תשובה: אין מצווה לבנות סוכה אלא המצווה היא להיות בסוכה בחג. אם הסוכה נהרסה לפני החג אתם צריכים לבנות אותה שוב או ללכת לאכול ולישון אצל השכנים. אם היא נהרסה בחג עצמו, ניתן רק ללכת לשכנים. יש לשתות רביעית ללא הפסקה.
שאלה: לולב בבנין משותף: האם בכדי לקטוף לולב הגדל בחצר בניין משותף יש לעבור שכן שכן ולקבל ממנו אישור (לא תמיד זה קל ישנם בתים בשכירות שבעלי הבית בחו"ל או שכלל אינם מבינים מהם ארבעת המינים) או שמספיק שעקרונית אינני יודע על שכן שיכול להתנגד לכך (נראה לי שכך רוב המקרים)? אודה לתשובתך בפרט שברצוני גם לשתול בבנין המשותף עץ אתרוגים הדסים ערבות.
תשובה: עליך קבל את הסכמת כל השותפים, או שידוע לך שכולם מסכימים. גם ועד הבית מספיק לכך
שאלה: לשלם לגן שעזבנו: לפני שנתיים הבן שלי נכנס למסגרת בגן ילדים של העירייה. השארתי אותו בגן רק למשך שבועיים עד סוכות, כי הגננת לא היתה מאירה פנים ולא מחנכת לאהבת ישראל. לא אומרת בוקר טוב, לא ממש היה לי ולבני בן ה-4 עוגמת נפש. החלטנו שאנחנו עוברים לגן חרדי והודעתי לה מראש שאחרי סוכות לא נחזור לגן. הגננת ביקשה ממני לשלם לה 90 ש"ח על הציוד בנוסף לסכום ששילמנו עבור ההגן. האם אני צריכה לשלם לה? האם זה גזל? מראש תבורך מפי עליון!
תשובה: אם ישנו חוזה חתום או מנהג מקובל הם הקובעים. במידה ואין, אם זהו סכום עבור ציוד שהבן השתמש עד עכשיו יש לשלם (ומקובל לדרוש סכום צדדי "משלים" עבור ציוד בגנים). אך אם זהו סכום שנתי או חודשי וממילא הבן לא השתמש בציוד שנרכש בסכום זה לא צריך לשלם. אמנם אם מדובר בציוד שקנו כי לקחו בחשבון שיש מס' ילדים מסויים וקנו ציוד גם עבור בנך ולא יהיה ניתן להשתמש בו בעתיד ובודאי יתקלקל, נראה שיש לשלם עבורו. הרב ינון זמיר
שאלה: הכנת יין במקלחת: אנחנו מכינים בביתנו יין. את היין אנחנו מוזגים במקלחת,שזהו המקום הנוח לעשות כן. האם יש בכך בעייה שאנו מכניסים אוכל למקלחת שיש בה גם שירותים? (אנחנו מכסים את השירותים בזמן המזיגה)
תשובה: אין בעיה. בזמננו החזון איש מסתפק לגבי חדר שהוא רק שירותים אם יש לו דין של בית הכסא שהיה בזמן הפרסים, כל שכן במקרה זה שהחדר משמש לעוד משהו.
שאלה: ארכאולוגיה ועבודה זרה: אני מעוניין ללמוד (בעיקר מוויקיפדיה) ארכאולוגיה של המזרח הקרוב, מותר לי ללמוד גם על פסלים שנמצאו בחפירות, אתרים פולחניים וכדו?
תשובה: מותר, כי העבודה זרה הזו כבר התבטלה מן העולם.
שאלה: טיפול אצל שיננית: האם יש בעיה ללכת לטיפול אצל שיננית מצד בעיית נגיעה? אשמח גם למקור לדברים.
תשובה: מותר, כמו שמותר ללכת לרופאה. אמנם לא הייתי אומר שזה הידור. הש"ך ביו"ד כותב שרופאים היו בודקים נשים גם בבית הסתרים כיוון שבעבידתיה טריד.
שאלה: הלכות סוכה שתחת הגג: ברצוני לקבל הסבר מעמיק וקל להבנה לגבי סוכה הנבנת תחת גגות לא הבנתי את זה העניין כל כך. ולגביי תעשה ולא מן העשוי מה אם אפשר לקבל הסבר על העניין הזה, עבודת קודש אתם עושים.
תשובה: כתוב בתורה "בסכת תשבו" בכתיב חסר ללא 'ו' ודרשו על זה ח שצריך לשבת תחת סכך אחד שהוא תחת כיפת השמיים ולא מתחת גג ואפילו לא תחת סכך אחר. אם אדם עשה סוכתו תחת גג אסבסט ואח"כ הזיז את הגג, אין בזה בעיה של תעשה ולא מן העשוי מכיוון שהריעותא לא הייתה בסכך אלא שהייתה מעליו מחיצה שברגע שמסירים אותה הסוכה כשרה. אבל אם הריעותא הייתה בסכך: כגון,שהיו ענפים מחוברים שמסוככים בעצמם על הסוכה ואח"כ הוא תלש את הענפים שלא יהיו מחוברים לקרקע, בזה יש בעיה של תתעשה ולא מן העשוי כיוון שהענפים הונחו בתחילה כשהם לא כשרים ועל כן עליו להגביה אותם ולהניחם מחדש כשהם לא מחוברים.
שאלה: לאכול מעץ בטיול: אם אני מטייל ורואה עץ פרי ולא ידוע לי מה גילו, האם מותר לי לאכול ממנו (בלי חשש ערלה)? לדוגמא: חרוב, שקדים, תאנים, ענבים, זיתים או סברס.
תשובה: וברכת ד' בחרוב, שקדים, תאנים, זיתים, ענבים הגדלים בשטח הפתוח אין חשש ערלה (רק הזנים המסחריים יש חשש ערלה בזית). סברס הגדל בר בשטח כיוון שהוא לא ניטע כעץ מאכל אלא כסייג אין בו דיני ערלה. גמר טוב הרב יהודה הלוי עמיחי מכון התורה והארץ כפר דרום אשקלון
שאלה: דירה בבלעדיות : ברצוננו לרכוש דירה הנמצאת בבלעדיות של מתווך. אנו מצאנו את הדירה ללא המתווך. במידה ואנו נסגור עסקה בתקופת הבלעדיות המתווך אמור לקבל 30 אלף שקל. האם מותר לעשות זכרון דברים ביננו עד לסיום תקופת הבלעדיות ולאחר מכן לעשות חוזה עם עו"ד? וכך לחסוך את ת דמי התיווך?
תשובה: מה הכונה בלעדיות של מתווך? ממי הוא אמור לקבל שלושים אלף שקל? מה הקשר בין הקונה שמצא את הדירה ללא עזרת המתווך למתווך? נשמח לקבל פרטים מבוררים יותר ובעז"ה נשיב כהלכה הרב מיכאל יומטוביאן
שאלה: המוכר לא שמע: מה הדין במקרה הבא: מישהי רצתה גביע אוכל קטן, אך המוכר חשב שהיא רצתה ענק. לכשהתברר למוכר הטעות, הוא גבה את סכום הכסף שעולה הקטן. האם הקונה היתה צריכה לשלם את הסכום שעולה הענק, שהרי זה מה שבסופו של דבר היא קיבלה או שהמוכר היה ר כדרש את הת עבור קטן בלבד, כמו שהוא התבקש באמת? יש להניח שהמוכר איננו בעליו של החנות אלא עובד בלבד.
תשובה: אין צורך לשלם את מחיר הגביע הגדול, הכל נעשה מדעת המוכר ולא בערמה. גם כאשר המוכר הינו עובד ואינו הבעלים הדין כך, כי יש להניח שבסמכותו של העובד לקבל החלטות מעין אלה, שאם לא כן לא היה מסכן את מקור פרנסתו לטובתך שהרי "אין אדם חוטא ולא לו". הרב ינון זמיר
שאלה: תעשה ולא מן העשוי ביריעות שנגללות כלפי מעלה: יש לי פרגולה שיש לה סכך כשר קבוע ודופן אחת היא קיר הבית. שאר 3 הדפנות הן יריעות שמחוברות קבוע לפרגולה ואפשר לגלגל אותן כלפי מעלה ולהוריד אותן כלפי מטה. השאלה היא: האם יש בעיה של תעשה ולא מן העשוי אחרי שגלגלתי את היריעות (כי נשארה למעשה רק דופן אחת והסכך) או שכיוון שכבר הייתה כאן בתחילה סוכה כשרה (שקודם הועמדו דפנותיה ואח"כ הסכך) גם אם אני מגלגל את היריעות, אני יכול לשוב ולהורידם ואין צורך בהגבהת הסכך כל פעם מחדש?
תשובה: : יש בעיה של תעשה ולא מן העש וי.
שאלה: לעניין קניין בכרטיס אשרי : אם אני קונה באשראי הכסף לא עובר מיד ולכן לעניין טבעת של קידושין או ארבעת המינים שנייהם חייבים להיות שלך, מה הדין?
תשובה: צריך לברר מבחינה משפטית מה מעמד הכרטיס, אם זו הלואה או שמישהו משלם עבורך.
שאלה: כבוד המת: אדם מאד קרוב לי נפטר לאחרונה. מכר משותף שלנו, מאיזו סיבה לא ברורה, מדבר בגנותו דברים שלא היו מעולם ומכפיש את שמו (בפניי בלבד, אני יודעת שהוא לא יוציא זאת החוצה). כל הדברים שהוא אומר הם שקר אחד מוחלט. ייתכן והוא חווה משבר כלשהו עקב לכתו של אותו אדם. שאלתי היא כך- 1- האם דיבוריו שאין בהם אמת אך עדיין בגנות הנפטר מפריעים לנשמת הנפטר? עברו רק 3 חודשים מאז לכתו. 2- האם עליי לנתק קשר עם אותו אדם למרות שאני חייבת בכבודו? ויישר כח!
תשובה: זה לשון השולחן ערוך  או"ח סימן תר"ו : "תקנת קדמונינו וחרם, שלא להוציא שם רע על המתים". את יכולה להבהיר דין חמור זה לאותו אדם, ולהבהיר בעדינות כי אינך מעוניינת לשמוע את דבריו. במידה והוא ממשיך בדבריו, את לא חייבת לשמוע וודאי שאין להאמין. בשורות טובות.
שאלה: טבילה של מכשירים חשמליים כגון טוסטר : בעניין טבילה של מכשירים חשמליים כגון טוסטר ראיתי שהרבה פוסקים סוברים שחייבים טבילה או לעשות פעולה של גמר מלאכה לעניות דעתי מכיון שהרבה מהמכשירים הנ"ל צריכים הפעלה ראשונית לפני שיהיו ראויים לשימוש והרי זה גמר מלאכה כמו "מכה בפטיש" בידי יהודי ולכן יהיו פטורים מטבילה. את השאלה הנ"ל שלחתי למכון "צומת" וזו תשובתם."לעניות דעתי מה שכתבת לא מהווה שינוי בכלי עצמו ולכן אין פה מכה בפטיש, יש עוד המון פעולות שיהודי עושה - פותח את האריזה מחבר לחשמל. אבל אין פה שינוי בגוף הכלי." בכל אופן לדעתי מכיוון שהמכשיר אינו ראוי לשימוש אלא לאחר הפעלה של כ 20 דקות אולי יש כאן גמר מלאכה אשמח לקבל תשובה
תשובה: אינני מתמצא בזה מספיק, מכון צומת מתמצאים בזה יותר ממני. אתה יכול לעשות סיכום עם גוי שאתה תתן לו את הכלי במתנה והוא ישאיל לך אותו. תסביר לו שמדובר בעניין דתי אצלנו.
שאלה: סמיכות גאולה לתפילה לכהן: כהן שקורא קריאת שמע ומגיע לבית הכנסת ומצא ציבור מתכוננים לחזרת הש"ץ ורוצה להמתין כדי לעלות לדוכן, האם סמיכות גאולה לתפילה עדיפהאו שימתין בשירה חדשה עד שיגיע שליח ציבור לברכת כהנים? וכן האם יכול לברך את הברכות בקול רם ולא חשיב הפסק?
תשובה: אפשר להפסיק רק בין הברכות שלפני קריאת שמע (אחרי 'יוצר המאורות' ו'הבוחר בעמו ישראל באהבה') לצורך עליה לדוכן. באותם מקומות אפשר לברך בקול רם כיוון שזה נחשב לצורך דבר מצווה.
שאלה: טיפת חמאה על מחבת בשרי: מחבת בשרית שהיתה מונחת על הכירים, אך לא הייתה בשימוש, כאשר לידה חומם מאכל חלבי, טיפה של חמאה השפריצה לתוך המחבת הבשרי, מה דין המחבת הבשרי, מותר להשתמש? ואם לא, איך ניתן להכשירה? כאמור המחבת לא הייתה תחת האש כאשר הותזה לתוכה החמאה.
תשובה: יש להכשיר את המחבת על ידי עירוי של מים רותחים.
שאלה: עליה לתורה לפני בר המצווה: ראיתי שדעת פוסקי ספרד (שו"ת יחו"ד ח"ב סי ט"ו) שנער שטרם מלאו לו 13 שנה יכול לעלות לתורה למניין שלושה ולברך, ברצוני לדעת אם פוסקי אשכנז חולקים בדבר ומה המקורות.
תשובה: פוסקי אשכנז לא פוסקים כך. אינני זוכר כרגע את המקור.
שאלה: הפסקת אור בשבת כשהאור כבוי ע"י שעון שבת: האם הפסקת מפסק אור בשבת, אם ממילא האור כבוי ע"י שעון שבת בזמן זה, מותרת? הרצון הוא למנוע מהדלקת האור בהמשך ע"י השעון שבת. כמו-כן, העניין הוא חיסכון במשאבים ולא נוחיות לשמה. האם מותר?
תשובה: אפשר לכבות בשינוי (עם מרפק)
שאלה: העתקת שירים מדיסק לMP3: משפחתנו קנתה דיסק של שירים, האם אנחנו יכולים להעביר את השירים לכמה מכשירי MP3, כך שכמה מאנשי המשפחה יוכלו לשמוע את אותו הדיסק, באותו זמן, במקומות שונים?
תשובה: אם נכתב על הדיסק במפורש שאין להעתיק, אין לעשות כן. הרב יאיר וסרטיל
שאלה: הפקר אחרי שעושים סדר: הוחלט לעשות סדר במקלט של הבנין ולפנותו. נמסרו מספר הודעות לכלל דיירי הבנין וכן נתלו הודעות בכניסה לבנין שמה שלא יפונה עד מועד מסוים יזרק לפח. 1. האם מותר לקחת ממה שלא פונה? 2. אם לא, האם מותר לקחת ממה שהוציא הוועד כדי לזרוק לפח?(לפני שזרקו לפח?) 3. יתכן וחלק מהדברים שלא נלקחו היו שייכים לדיירים שעזבו את הבנין. האם מותר לקחת במקרה כזה?( אין אפשרות לאתר את כל מי שגר בעבר בבנין מכיוון שעזבו דיירים רבים)
תשובה: במקרה שיש בשטח ציבורי ציוד פרטי וכל הדיירים יודעים שבימים אלה מפנים את כל הציוד, ממילא מי שמשאיר שם משהו זה אבידה מדעת ולכן מותר לקחת את החפצים (חושן משפט סימן רסב ה'). אך כמו שהערת, ישנם דיירים שכבר עזבו את הבניין והם לא יודעים על הפינוי. אך בכל זאת נראה שאם מישהו משאיר חפצים תקופה ארוכה ולא שומר עליהם כלל, ומן הסתם או שהתייאש כבר או ששכח מהם לגמרי, אפשר להגדיר את זה כייאוש שלא מדעת ובייאוש שלא מדעת כבר התיר האגרות משה (בחושן משפט ח"ב סימן מה) לשום את הרכוש ולכתוב את שווי החפץ ואז מותר להשתמש בו. לכן במקרה שלך, לא נראה שיש הבדל אם החפצים במחסן או שכבר הוצאו ממנו אחרי שוועד הבית הודיע על פינוי המחסן וברור לנו שדיירי הבית כבר ראו את המודעה, מותר לקחת את החפצים לשום את שווים ולרשום במקום שמור "לקחתי חפץ פלוני מהמחסן ושוויו כך ויש בו מספר סימנים". ואז, אם הבעלים יבואו ויבקשו את החפצים תוכל לתת להם את שווים. הרב אריאל איגרא
שאלה: קריאה בלי ניקוד: אני בן 25 ויום כיפור עבר, אבל מאז שנכנסתי לכיתה א למדתי לקרוא בלי ניקוד, כשאני קורא עם החזן (ספרדי אז הכל בקול) אני שם לב לכך שאני לא קורא את כל המילים נכון, חלק מהמילים אני לא בטוח איך להגות אותם. א. האם להמשיך להתפלל או להפסיק? ב. מה אני יכול לעשות כדי לשנות את המצב?
תשובה: בוודאי שתמשיך להתפלל כי אפילו אם אתה טועה במילים הקב"ה מאזין לתפילת הלב ומקבל ברצון. ואם תרצה לתקן תלמד עם בקי בדקדוק כל פעם פרק תפילה אחד ותשתדל לקרוא אותו נכון עד שתצליח ואז תלמד פרק נוסף. בע"ה תזכה להגיע לתפילה שלימה מדוקדקת כדת וכהלכה.
שאלה: המכנה את חבירו - באינטרנט: רבותי, אם המכנה את חבירו אין לו חלק לעולם הבא, אז האם כאשר אני מדבר ברשת עם אדם אשר השם בו הוא משתמש הוא כינוי, האם אני עובר על איסור? ז"א, אם יש לי חבר ואני רוצה לדבר איתו ברשת, האם לפנות אליו בשמו הפרטי או שמותר לי לקרוא לו בכינוי שהוא בחר לעצמו? האם זה יהיה בכלל נכון לשאול אותו לשמו הפרטי? האם זה נכון גם כלפי אנשים מחו"ל שאינם יהודים?
תשובה: עיקר הבעיה במכנה שם לחבירו הוא בכינוי של גנאי אולם בכינוי שאינו של גנאי ובוודאי בכינוי שאדם בחר לעצמו לשם שימוש ברשת, כדרכם של הגולשים שאינם רוצים להחשף בשמם, אין בעיה של המכנה שם לחבירו. הרב יוסף אפריון
שאלה: מחשבות ודמיונות על סיפור אהבה: אני מאוד אוהבת לרקום בראשי סיפורים ועלילות, בהם הבסיס הוא הדמות הראשית (שאני מזדהה עימה.) וכל המסביב ( משפחה, סביבה וכו ). ( אני לוקחת את זה מספר שאהבתי וכדו. אבל לא משהוא לא צנוע) בדרך כלל אני מדמיינת עלילות שקורות לדמות הראשית שדומות למה שקורה לי במציאות (זה בא לי באופן טבעי) זה ממש כיף ומנחם בעת צרה. וגורם לי שמחה ואושר, כמו מן עולם פרטי שלי. זה גם עוזר לי לנתח מצבים. אני לא בחורה מדומיינת ודברים כאלה, ממש לא. יש לי אמונה ברוך השם, ואני לא מתעלמת מהמציאות. זה רק כמו מן תחביב. ה"עלילות" כוללות גם סיפור אהבה. אבל לא דברים רעים, אלא יותר הקשר, התמודדויות וכו. רציתי גם לציין שהדמות הראשית מוצגת בצורה טובה, צנועה, מידות טובות, או לפחות מנסה לעבוד על המידות שלה. רציתי לדעת אם זה ר? במיוחד הקטע עם האהבה, הרי גם בשיר השירים האהבה מוצגת בצורה צנועה. שמעתי פעם ממורה שלי (חרדית) שזה טוב לדמיין לנו מן עולם פרטי משלנו. אבל בכל זאת רציתי את אישור הרב. מקווה שלא סיבכתי יותר מידיי. ה רבה!!
תשובה: לפי מה שאת אומרת נראה שאין בעיה.
שאלה: משולש ברמודה אצל רש"י: במסכת ברכות דף ח ע"א כתוב בפירושו של רש"י: "כפיטורי בפי ושט - ים אוקיינוס יש בו מקומות שאינו מקבל ברזל ומחברין לוחי הספינה ע"י חבלים ועקלים שתוחבים בנקביו ותוקעין אותו בדוחק לפי שהם גסין כמדת הנקב". שמעתי שיש המפרשים פירוש זה כידיעה של רש"י על משולש ברמודה. כידוע, רש"י חי לפני גילוי אמריקה. האם עלי להאמין כי רש"י הכיר את משולש ברמודה, וכיצד ספינות יכולות לעבור אותו ב? האם ישנו פירוש אחר לדבריו של רש"י? (ז"א כוונה אחרת לדבריו מאשר גילוי על משולש ברמודה) האם לרש"י היתה רוח הקודש? לא הבנתי מדוע היה לרש"י צורך לתת את ההסבר על האוניות באותו מקום באוקיינוס. מדוע לא התמקד באסכרה? מדוע נתן פתרון לאוניות העוברות באותו מקום "שלא מקבל ברזל"? מהו אותו מקום, אם לא "משולש ברמודה"?
תשובה: רש"י נזקק לתת הסבר על מעבר האוניות "במקום שאינו מקבל ברזל" כדי ללמדנו על הקושי הגדול של מיתת אסכרה. כשם שהחבלים באוניות אלו נכנסים ויוצאים בקושי רב מהנקבים שלהם כך במיתת אסכרה הנשמה יוצאת מהגוף בקושי רב וביסורים גדולים. בקשר להכרת רש"י את משולש ברמודה יש לנו לדעת שלח היו ידיעות רבות בטבע העולם ובחוכמות השונות והדבר ניכר בהרבה מאוד מקומות. אני ממליץ לך לעיין בספרו של הרב בא גד (יצא במהדורות שונות בשמות שונים: 'נחלי לימוד' 'נחלי אשכולות' 'נחלי יוסף' ועוד) שעוסק בדיוק בנושאים אלו בכלל ובסוגיית משולש ברמודה בפרט. כדאי גם לעיין רת הספרים על רש"י ('רש"י חייו ופירושיו') שהוציא לפני כמה שנים ר' רפאל הלפרין. ספרים אלו עוסקים בהבטים שונים של פירושיו של רש"י ודנים בהרחבה גם בידיעותיו של רש"י בענייני העולם. בהצלחה. הרב יוסף אפריון
שאלה: אמירת דבר שבקדושה עם שידור ישיר ברדיו: השאלה שלי היא כללית אבל אשאל אותה כפי שאני נתקלתי בה. אני מאבטח וככזה יוצא לי לעבוד לפעמים בלילות וכו בזמן הסליחות היו פעמים שלא יכולתי להתפלל במניין כי שמרתי מהלילה לפני חצות ועד הבוקר קרוב לחצות. אבל היה ערוץ רדיו ששידר סליחות בשידור ישיר בלי שום דיליי. השאלה שעלתה לי היא האם מותר לי להצטרף לאמירת הסליחות כולל אמירת 13 מידות של רחמים עם הרדיו? כאשר ניסיתי לברר זאת בעצמי היה בדעתי להתיר כיוון שבאו"ח סימן נה סעיף כ ובמשנ"ב שם משמע אם אדם נמצא בבית אחר ושומע הציבור הרי הוא יכול להצטרף עמהם ואם כן גם כאן. או שמא כיוון שזה דרך רדיו א"א? איני חושב שהשאלה קשורה לשאלה האם יוצאים ידי חובת שמיעה ברדיו כיוון שכאן הקול של הרדיו הוא רק כדי לדעת היכן המניין נמצא. נראה לי ששאלה זאת כללית לגבי השומע תפילה דרך הרדיו האם יכול לענות קדושה? (לגבי קדיש ראיתי שיש מחייבים לענות ויש אומרים שזו מצווה לענות אבל שם לא נראה שיש עניין של מניין)
תשובה: א. בזמן השמירה עליך לפקוח עיניים אם נכנסים גנבים או מחבלים, ולכן יש לבדוק אם לא מדובר בפגיעה בתפקידך או באמון של החברה שמעסיקה אותך. אם נוצרת פגיעה בשמירה אזי העוסק במצווה פטור מן המצווה. ב. אי אפשר להצטרף ולומר שלוש עשרה מידות כיוון שהם נאמרות רק בציבור. לעניין זה הרדיו לא נחשב כתפילה בציבור.
שאלה: המרחק להר נבו: האם ידוע המרחק בין הר נבו לארץ?
תשובה: איננו יודעים את מיקומו של הר נבו, יש מזהים אותו במקום שבין מידבא לים המלח, כ-10 ק"מ מים המלח. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דפים עם מילים קדושות: יש בביתי דפים שכתוב עלים דברים שאני לא יודע אם לשים בגנזה או לא כתוב דברים כמו: יהודי, מתן תורה, שבועות, אורתודקסי, חרדי, הלכה, רבנים, מצוות, ש"ס, משיח, ציון ויש עוד דברים, אני חושב. רציתי לדעת מה לעשות אם דפים אלו?
תשובה: המילים שרשמת אינם זקוקים לגניזה. באופן כללי, לגנוז צריך רק דפים המכילים את שם ה' ופסוקים וכן דברי תורה או חלק מספרות התורה (משנה, גמרא, מדרשים וכד').